 Ọga ọlọpaa patapata ti yan Tunji Disu rọpo Abba Kyari : Lati rọpo aaye to ṣofo pẹlu bi wọn ṣe ja iwe gbele-ẹ fun igbakeji kọmiṣanna ọlọpaa to tun jẹ ọlọpaa to n tọpinpin, to si n mojuto iwa ọdaran to ba le ju, Abba Kyari, ileeṣẹ ọlọpaa patapata lorileede yii ti yan Igbakeji Kọmiṣanna, Ọlatunji Disu, lati rọpo rẹ.Ọga ọlọpaa patapata lorileede yii, Usman Alikali Baba, lo paṣẹ yii, ti Alukoro ileeṣẹ ọlọpaa lapapọ, Frank Uba, si kede rẹ lọjọ Aje, Mọnde, ọsẹ yii, pe wọn ti yan Disu to ti figba kan jẹ ọga awọn ọlọpaa ayaraṣaṣa, Rapid Respond Squad RRS, tẹlẹ nipinlẹ Eko, ṣugbọn to ti wa ni olu ileeṣẹ ọlọpaa niluu Abuja bayii lati rọpo rẹ.Alikali ni oun nigbagbọ pe Disu yoo ṣiṣẹ naa takuntakun lati mu ayipada rere ba ẹka naa. Oju-ẹsẹ ni iyansipo yii yoo si bẹrẹ.Tẹ o ba gbagbe, opin ọsẹ to kọja yii ni ileeṣẹ ọlọpaa jawee gbele-ẹ fun ọga ọlọpaa to n tọpinpin awọn iwa ọdaran to ba lagbara yii, Abba Kyari, nitori bi wọn ṣe lo lọwọ si pinpin ninu owo ti Abass Ramon, ọmọ Yahoo ti awọn ọlọpaa ilẹ Amerika gbe laipẹ yii, ti wọn si n fọrọ wa lẹnu wo lọwọ fi ọna eru gba lati ọwọ ọkunrin oniṣowo kan ni orileede Dubai.Ramon yii lo ṣalaye fawọn ọlọpaa ilu oyinbo nipa bo ṣe bẹ Kyari lati ba a ti ọrẹ rẹ ti wọn jọ n lu jibiti naa, ṣugbọn ti owo dija silẹ laarin wọn mọle, nigba ti iyẹn n dunkooko mọ ọn pe oun ypp tu aṣiri jibiti ti awọn n lu ọkunrin oniṣowo yii.Awọn alaye yii ati omi-in ti ẹnikẹni ko ti i mọ ni ileẹjọ kan lorileede Amẹrika tori ẹ ni ki awọn ọlọpaa agbaye ti wọn n pe ni FBI ranṣẹ pe Abba Kyari lati waa ṣe.Igbesẹ yii lo mu ki ileeṣẹ ọlọpaa gbe igbimọ kan dide, ti wọn si paṣẹ pe ki ọkunrin naa lọọ rọọkun nile titi ti wọn yoo fi pari iwadii lori ọrọ rẹ.Jide Diisu kawe niluu oyinbo, o ka ni  Fasiti ipinlẹ Eko, o tun gba oye Masitaasi ni Fasiti Adekunle Ajasin. Bẹẹ lo kawe, to si tun lọ fun awọn ẹkọ loriṣiiriṣii nipa iṣẹ ọlọpaa. 